CELEX: 32016R2225
Language: lt
Date: 2016-12-05 00:00:00
Title: 2016 m. gruodžio 5 d. Komisijos įgyvendinimo reglamentas (ES) 2016/2225 dėl tam tikrų prekių klasifikavimo Kombinuotojoje nomenklatūroje

10.12.2016   
               
               
                  LT
               
               
                  Europos Sąjungos oficialusis leidinys
               
               
                  L 336/25
               
            KOMISIJOS ĮGYVENDINIMO REGLAMENTAS (ES) 2016/2225
      2016 m. gruodžio 5 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013 (1), kuriuo nustatomas Sąjungos muitinės kodeksas, ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. gruodžio 5 d.
         
            
               Komisijos vardu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Daugiausia iš plieno (kito nei lietinis plienas) pagamintas cilindro formos gaminys (vadinamasis ritinėlis), kurio ilgis maždaug 35 cm, o skersmuo plačiausioje vietoje maždaug 19 cm. Jį sudaro šie pagrindiniai komponentai: cilindro formos korpusas su laiptuotu grioveliu grandinei kreipti, gerai nupoliruotas velenas ir dvi bronzinės įvorės bei apkabos iš abiejų galų.
                     Gaminys skirtas naudoti su vikšrinio ekskavatoriaus vikšro grandine kartu su kitais panašiais ritinėliais, skirtais vikšro grandinei nukreipti išilgai ir horizontaliai.
                     Žr. paveikslą (*1)
                     
                  
                  
                     8431 49 80 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8431 , 8431 49  ir 8431 49 80  atitinkančiais prekių aprašymais.
                     Gaminys nelaikytinas 8701 –8705  pozicijoms priskiriamų autotransporto priemonių dalimis ar reikmenimis ir nepriskirtinas 8708  pozicijai, kadangi jis nėra skirtas naudoti su toms pozicijoms priskiriamomis autotransporto priemonėmis. Objektyvios gaminio charakteristikos (dydis, forma) būdingos ritinėliui, kuris skirtas naudoti su 8429  pozicijai priskiriamo vikšrinio ekskavatoriaus vikšro grandine.
                     Todėl gaminys laikytinas dalimi (ne iš lietinio plieno), tinkama vien tik arba daugiausia mašinoms, priskiriamoms 8425 –8430  pozicijoms, ir jam priskirtinas KN kodas 8431 49 80 .
                  
               
            (*1)  Paveikslas pateikiamas tik dėl informacijos.